ddrg/super_eurlex huggingface dataset:
Virallinen lehti nro C 065 , 04/03/1996 s. 0095



B4-0174, 0185, 0186, 0189 ja 0201/96 Päätöslauselma työntekijöiden työkomennuksista ja eläkeoikeuksien siirrosta Euroopan parlamentti, joka - ottaa huomioon komission ehdotuksen neuvostolle työntekijöiden työkomennuksia palvelujen tarjoamisen yhteydessä koskevaksi direktiiviksi (KOM(91)0230), - ottaa huomioon 10. helmikuuta 1993 ensimmäisessä käsittelyssä antamansa lausunnon ((EYVL C 72, 15.3.1993, s. 85)), - ottaa huomioon 15. kesäkuuta 1995 antamansa päätöslauselman ((EYVL C 166, 3.7.1995, s. 123)) työntekijöiden työkomennuksista palvelujen tarjoamisen yhteydessä, A. katsoo, että yhteisön sisällä palveluiden tarjoamisen yhteydessä toteutettaviin työntekijöiden työkomennuksiin sovellettavan sosiaalilainsäädännön määritteleminen on olennainen osatekijä Euroopan unionin sosiaalipolitiikassa ja suoritettava osana yhtenäismarkkinoita, B. katsoo, että useissa maissa ja useilla aloilla on todettu tarve saada kiireellisesti aikaan työntekijöiden työkomennuksia koskevaa lainsäädäntöä Euroopan tasolla, C. ottaa huomioon puheenjohtajavaltio Italian uuden sovintoratkaisuehdotuksen, jota useimmat jäsenvaltioista ovat pitäneet myönteisenä ja joka saattaisi osaltaan edistää ratkaisun löytämistä tulevina kuukausina joko Italian tai Irlannin puheenjohtajakauden aikana; 1. Pitää myönteisenä puheenjohtajavaltio Italian esittämää sovintoratkaisua ja toteaa tyytyväisenä erityisesti päätöksen soveltaa «nollatasoa», jonka seurauksena voimassaolevaa kansallista lainsäädäntöä sovelletaan viipymättä; 2. Toistaa komissiolle ja neuvostolle esittämänsä pyynnön sisällyttää sovintoratkaisuun poikkeuksetta kaikki alat, jotta vältetään sosiaalipoliittisten määräysten kiertämisestä aiheutuvat ongelmat; 3. Pyytää neuvostoa antamaan määräykset siitä, että työkomennuksella olevien työntekijöiden palkkoihin ja lomaoikeuksiin sovelletaan vähintään paikallisen lainsäädännön periaatetta; 4. Muistuttaa mieliin tarpeen löytää Euroopan laajuinen ratkaisu työntekijöiden työkomennuksia koskevaan asiaan, sillä kansallisella lainsäädännöllä ei yksin pystytä takaamaan työntekijöiden oikeuksien riittävää yhdenmukaistamista Euroopan tasolla; 5. Kehottaa komissiota tarkastelemaan uudelleen työeläkkeiden siirtomahdollisuutta Euroopan unionissa; muistuttaa mieliin, että työeläkkeiden siirtoa koskevan lainsäädännön puuttuminen muodostaa esteen työntekijöiden vapaalle liikkuvuudelle unionissa; 6. Kehottaa puhemiestään välittämään tämän päätöslauselman neuvostolle ja komissiolle.
Virallinen lehti nro C 065 , 04/03/1996 s. 0162



B4-0179, 0191, 0195, 0199 ja 0227/96 Päätöslauselma Aleksander Nikitinin pidätyksestä Euroopan parlamentti, joka - ottaa huomioon 16. marraskuuta 1995 antamansa päätöslauselman Venäjän turvallisuusviranomaisten harjoittamasta Bellona-säätiön edustajien ahdistelusta ((Kyseisen istunnon pöytäkirja, osa II, kohta 8 a))), A. katsoo, että Venäjän turvallisuusviranomaiset pidättivät Bellona-säätiön työntekijän Aleksander Nikitinin 6. helmikuuta 1996 ja asettivat hänet sitten syytteeseen Venäjän valtion vastaisesta vakoilusta Venäjän perustuslain 64 artiklan mukaisesti, B. katsoo, että tästä rikoksesta langetettava enimmäisrangaistus on kuolema, C. katsoo, että komissio on julkisesti tunnustanut, että Bellona-säätiön jäsenet tekevät arvokasta tieteellistä tutkimustyötä ydinjätteiden säilytyksen alalla, D. katsoo, että vuoden 1996 TACIS-ohjelma keskittyy suuressa määrin ydinsaastumisongelmaan Luoteis-Venäjällä, joka on yksi maailman saastuneimmista alueista, E. katsoo, että liittyessään Euroopan neuvostoon Venäjä on jälleen kerran sitoutunut kunnioittamaan ihmisoikeuksia, joiden noudattamiseen sitä velvoittaa sen ETYK- ja YK-jäsenyys; 1. Kehottaa Venäjän viranomaisia antamaan täydellisen ja yksityiskohtaisen selvityksen kaikista Aleksander Nikitiniä vastaan nostetuista syytteistä sekä tutkimaan, miksi turvallisuusviranomaiset pidättivät tämän; 2. Kehottaa komissiota ryhtymään Moskovan edustustonsa kautta viipymättä toimiin tämän tapahtuman syiden tutkimiseksi ja kehottaa neuvostoa puuttumaan tarmokkaasti tähän tieteellisen tutkimustyön tekijän ahdisteluun; 3. Kehottaa komissiota tekemään Venäjän hallitukselle selväksi, että tällaiset ympäristötutkimukseen kohdistuvat toimet voivat vain vaikeuttaa Venäjän puhdistamista neuvostohallinnon jälkeensä jättämän saastumisen valtavasta taakasta ja ovat siten kumppanuussopimuksen ja TACIS-ohjelman tavoitteiden vastaisia; 4. Kehottaa suhteista Venäjään vastaavaa valtuuskuntaansa ottamaan asian mahdollisimman pian esille venäläisten kollegoidensa kanssa; 5. Kehottaa puhemiestään välittämään tämän päätöslauselman neuvostolle, komissiolle, Venäjän hallitukselle, Norjan hallitukselle ja Bellona- säätiölle.
Virallinen lehti nro C 287 , 30/10/1995 s. 0206



B4-1254 ja 1290/95 Päätöslauselma koleraepidemiasta Kap Verdellä Euroopan parlamentti, joka A. katsoo, että koleraepidemian puhkeaminen Kap Verdellä, pääasiallisesti pääkaupunki Praiassa on aiheuttanut noin 220 ihmisen kuoleman ja laajalle levinneen tartunnan, jonka vuoksi yli 10 000 tapausta on jo todettu, B. on tietoinen Kap Verden sairaaloiden epätyydyttävistä olosuhteista ja erityisesti teknisten keinojen ja henkilökunnan puutteesta, minkä vuoksi on vaikeaa hoitaa uhreja tai estää epidemian leviäminen, C. toteaa, että Kap Verden viranomaiset toimivat tehokkaasti epidemian torjumiseksi, mutta että toteutetut keinot ovat riittämättömiä ottaen huomioon ilmiön laajuus; on syvästi huolestunut monissa osissa maata vallitsevista riittämättömistä hygieniaoloista, mikä lisää väestön alttiutta sairaudelle, D. katsoo, että koleraepidemiat vaativat säännöllisesti lukuisia uhreja erityisesti Afrikassa, E. katsoo, että vastaus epidemioiden aiheuttamiin kriiseihin löytyy vähitellen, sillä tällä hetkellä ei ole olemassa mitään kansainvälistä koordinaatiota, joka takaisi tehokkaan ja nopean avun tämänkaltaisissa katastrofeissa ja tämä kaikki johtaa tiettyyn sekavuuteen ja ajoittain voimavarojen tuhlaamiseen, F. korostaa, että Kap Verden yhteistyö Euroopan unionin kanssa on aina ollut esimerkillistä; Euroopan parlamentti, joka 1. Ilmaisee myötätuntonsa Kap Verden koleran uhreille ja heidän perheilleen; 2. Ilmaisee huolensa Kap Verden koleraepidemiasta, erityisesti Praian kaupungissa ja S. Vicenten saarella, ja tunnustaa kiireellisen tarpeen toteuttaa voimakkaita toimenpiteitä tartunnan hallitsemiseksi; 3. Kehottaa komissiota ja neuvostoa kääntymään WHO:n täytäntöönpanevan komitean puoleen sellaisten menettelyjen aloittamiseksi, joilla voidaan järjestön toimivaltuuksien ja voimavarojen puitteissa toteuttaa hätätoimenpiteitä välitöntä toimintaa edellyttävien tilanteiden ratkaisemiseksi; 4. Pyytää komissiota jatkamaan strategista apuaan Kap Verdelle ja huolehtimaan erityisestä hätäavusta, jolla sitä autetaan torjumaan koleraepidemiaa; 5. Kehottaa puhemiestään välittämään tämän päätöslauselman komissiolle ja neuvostolle, Kap Verden tasavallan hallitukselle ja WHO:lle.
Virallinen lehti nro C 269 , 16/10/1995 s. 0175



B4-1115, 1117, 1124, 1159 ja 1179/95 Päätöslauselma metsäpaloista Kanariansaarilla, Menorcalla ja Tarragonassa Euroopan parlamentti, joka A. ottaa huomioon erittäin vakavat metsäpalot, joita on esiintynyt seuraavilla alueilla: Minorcan saarella elokuun 1995 lopussa, salaman sytyttämänä; Kanariansaarilla, missä pelkästään heinäkuussa 1995 palot tuhosivat yli tuhannen hehtaarin suuruisen alueen Teneriffan saarella; sekä Sierra de Cardóssa (Tarragona), joka aiheutti tuhoa Perellón, Rasqueran, Tibenysin ja Tortosan kaupungeissa, B. ottaa huomioon, että mänty- ja rautatammimetsien tuhoa palaneella alueella Mercadalissa, jota pidettiin Minorcan saaren «vihreinä keuhkoina», on vaikea arvioida; ottaa huomioon, että sama pätee Esparanza-vuorella (Santa Cruz de Tenerife) syttyneen palon tuhoisaan vaikutukseen, C. ottaa huomioon, että koska Minorca on saari, palon ekologiset vaikutukset siellä ovat huomattavia ja monitahoisempia, D. ottaa huomioon, että Sierra de Cardó on kasvistonsa ja eläimistönsä ansiosta luonnonkauneudestaan tunnettu alue ja että asia vaikuttaa siten suunnitelmaan maaseudun turismin kehittämiseksi ja Ebron kulkukelpoisuuden parantamiseksi, E. ottaa huomioon, että jatkuva kuivuus on erityisen huomattava riski, F. ottaa huomioon, että Euroopan unionista tehdyn sopimuksen pöytäkirjassa 15 todetaan, että yhteisön koheesiorahastot soveltuvat ympäristöhankkeisiin sekä Euroopan laajuisiin verkkoihin, G. ottaa huomioon, että Euroopan unionista tehtyyn sopimukseen liitetyssä julistuksessa 26 annetaan mahdollisuus siihen, että yhteisön reuna-alueisiin kiinnitetään erityistä huomiota niiden syrjäisen tai saariluonteensa takia, Euroopan parlamentti, joka 1. Ilmaisee mitä syvimmän yhteenkuuluvuudentunteensa näiden onnettomuuksien uhreille ja pyytää komissiota myöntämään hätätilanteita varten tarkoitettua erityistä rahoituksellista apua näiden palojen vahingoittamille kaupungeille; 2. Pyytää komissiota perustamaan erityisiä palokuntia siviilisuojelun yhteydessä antamaan yhteensovitettua ja tehokasta tukea yhteisön saarialueiden palosuojeluun rajallisessa määrin saatavilla olevien välttämättömien varojen tukemiseksi; pyytää komissiota myös ottamaan huomioon sen mahdollisuuden, että niillä unionin alueilla, jotka ovat herkimpiä metsäpaloille, voidaan suorittaa metsien suojeluun tähtääviä tutkimuksia; 3. Pyytää komissiota ja neuvostoa käyttämään kaikki mahdolliset taloudelliset toimenpiteet, asetuksen 2158/92 mukaisesti, palojen vahingoittamien alueiden elvyttämiseksi ja metsänistutusten alulle panemiseksi; 4. Kehottaa puhemiestään välittämään tämän päätöslauselman neuvostolle, komissiolle, jäsenvaltioille, Kanariansaarten alueelliselle hallitukselle, Katalonian alueelliselle hallitukselle, Minorcan saarineuvostolle ja tässä päätöslauselmassa tarkoitettujen kaupunkien neuvostoille.
Virallinen lehti nro C 323 , 04/12/1995 s. 0115



B4-1375, 1379 ja 1396/95 Päätöslauselma Boussoufin tapauksesta ja M'Barekin murhasta Euroopan parlamentti, joka A. on saanut tiedon Algerian kansalaista, toimittaja Marika Boussoufia vastaan esitetyistä uhkauksista, B. on huolestunut lukuisten toimittajien ja kirjailijoiden turvallisuudesta, C. katsoo, että todellisen demokratian on pyrittävä edistämään ja puolustamaan laillisuusperiaatetta, pluralismia ja ilmaisuvapautta; terrorismin vastainen taistelu ei missään tapauksessa oikeuta näiden perustavaa laatua olevien oikeuksien lakkauttamiseen, D. tuomitsee sosialistirintaman (Socialist Forces Front, FFS), joka on yksi demokratian kantavista voimista Algeriassa, johtajan Maniou M'Barekin murhan, joka ammuttiin kotinsa edustalla 4. marraskuuta; Euroopan parlamentti, joka 1. Pyytää Algerian viranomaisia varmistamaan Boussoufin turvallisuuden sekä kaikkien Algeriassa ammattiaan harjoittavien toimittajien turvallisuuden; 2. Ilmaisee surunvalittelunsa M'Barekin perheelle ja FFS-puolueelle; 3. Pyytää neuvostoa ja komissiota huolehtimaan tulevien kuukausien aikana ja tehtävien sopimusten yhteydessä siitä, että Algerian hallitus antaa takuut demokratian, mielipiteen- ja ilmaisuvapauden kunnioittamisesta maassaan; 4. Kehottaa puhemiestään välittämään tämän päätöslauselman neuvostolle, komissiolle ja Algerian hallitukselle.
Virallinen lehti nro C 287 , 30/10/1995 s. 0200



B4-1247, 1257, 1264 ja 1285/95 Päätöslauselma Francisco Chaviano Gonzálezin tapauksesta Euroopan parlamentti, joka A. on saanut tiedon Kuuban ihmisoikeuksien neuvoston puheenjohtajan Francisco Chaviano Gonzálezin tuomitsemisesta 15 vuodeksi vankeuteen, B. ottaa huomioon, että tuomion langettajana on sotilastuomioistuin, C. ottaa huomioon, että vangittu on ollut syömälakossa 12. syyskuuta 1995 alkaen, D. on huolestunut tiedoista, joiden mukaan Francisco Chavianon Gonzálezin pidätysolosuhteet ovat erityisen huonot, E. ottaa huomioon, että Amnesty Internationalin kertomusten mukaan Kuubassa on useita satoja poliittisia mielipidevankeja; Euroopan parlamentti, joka 1. Pyytää Kuuban viranomaisia tutkimaan uudelleen oikeudenkäyntiä, jotta kyseinen Kuuban kansalainen tuomittaisiin siviilituomioistuimessa ja jotta hän saisi parhaan mahdollisen puolustuksen; 2. Pyytää, että oikeudenkäynnin tulosta odotettaessa Francisco Chaviano vapautetaan samoin kuin muutkin poliittiset vangit; 3. Kehottaa komissiota ja neuvostoa saattamaan Kuuban viranomaisten tiedoksi syvän huolestumisensa mielipidevankien pidätyksistä Kuubassa; 4. Vaatii, että Kuuban koko rikoslainsäädännön on oltava Wienin ihmisoikeuskonferenssin vuonna 1993 hyväksymässä julistuksessa tunnustettujen yleismaailmallisten periaatteiden mukainen, mikä merkitsee myös kuolemanrangaistuksen poistamista; 5. Kehottaa puhemiestään välittämään tämän päätöslauselman neuvostolle, komissiolle ja Kuuban hallitukselle.
Virallinen lehti nro C 287 , 30/10/1995 s. 0206



B4-1258 ja 1292/95 Päätöslauselma voimakkaista myrskyistä Liguriassa Euroopan parlamentti, joka A. ottaa huomioon, että Ligurian alue ja alueen länsiosassa sijaitseva Savona kärsivät pahoin maanantain 25. syyskuuta 1995 voimakkaista myrskyistä, jotka aiheuttivat lukuisia loukkaantumisia sekä tuhosivat ympäristöä ja infrastruktuureja, B. ottaa huomioon, että myrskyt aiheuttivat eniten vahinkoa Vado Liguren, Quilianon ja Vallegian laaksojen muodostamalla kolmiomaisella teollisuusalueella aiheuttaen jokien ja virtojen tulvimisen ja johtaen näin ollen veden virtaamiseen teille, yrityksiin, asuntoihin, varastoihin, kauppoihin ja kellareihin, C. korostaa, että useat ihmiset joutuivat tulvimisen vuoksi saarroksiin, työläiset eivät päässeet työpaikalle ja maanviljelijät eivät voineet korjata satojaan; osa moottoriteistä hautautui tuhansien kuutiometrien maavyörymän alle ja vesi tulvi Savonan kaupungin historialliseen keskustaan (paikoin vettä oli 50 cm), mistä aiheutui miljardien liirojen vahingot, D. palauttaa mieliin, että tämä on neljäs perättäinen tulva neljän vuoden aikana (viimeinen tapahtui vain muutama viikko sitten); tulvat ovat olleet kokonaisvaltainen luonnonmullistus, joka aiheuttaa kuolemantapauksia sekä huomattavaa vahinkoa ympäristölle, taloudelle ja viestintäjärjestelmille, E. tapahtumia ei voida katsoa yksittäisiksi, koska ne toistuvat yhä tiheämmin, F. tapahtumia ei voida katsoa yksittäisiksi, koska ne toistuvat yhä tiheämmin, ja nämä luonnonmullistukset eivät johdu ainoastaan alueen erityisluonteesta vaan myös ihmisten virheistä, Euroopan parlamentti, joka 1. Ilmaisee myötätuntonsa kyseisen alueen asukkaille; 2. Kehottaa komissiota toteuttamaan osana uutta aluesuunnittelupolitiikkaa kiireellisen toimintasuunnitelman niin pian kuin mahdollista, jotta aktivoidaan kaikki tarvittavat erityiset avustusaloitteet; 3. Pyytää komissiota toteuttamaan luonnonmullistusten ehkäisemiseen ja torjuntaan pyrkivää tehokasta strategiaa EY:n perustamissopimuksen 130 r artiklan mukaisesti, jossa määrätään, että olisi toteutettava toimia ympäristövahinkojen ehkäisemiseksi pikemminkin kuin vain niiden seurausten hoitamiseksi; 4. Pyytää komissiota käyttämään kaikki käytettävissä olevat keinot (mukaan lukien taloudelliset keinot) paikallisten ja alueellisten viranomaisten sekä Italian hallituksen tukemiseksi toteutettaessa tarvittavia aluesuunnittelun uudelleenjärjestelemishankkeita ja aloitettaessa uudelleen tuottavaa ja kaupallista toimintaa sekä korjattaessa asuntoja kyseisellä alueella; 5. Kehottaa komissiota varmistamaan, että materiaalisia vahinkoja kärsineet saavat mahdollisimman nopeasti korvauksen; 6. Kehottaa puhemiestään välittämään tämän päätöslauselman neuvostolle, komissiolle, jäsenvaltioiden hallituksille sekä asianomaisille alueellisille ja paikallisille viranomaisille.
Virallinen lehti nro C 089 , 10/04/1995 s. 0157



B4-0435/95 Päätöslauselma vaarallisesta tilanteesta Algeriasta Euroopan parlamentti, joka - muistuttaa aikaisemmista Algerian tilannetta koskevista päätöslauselmistaan, A. on kauhistunut Algeriassa alistavan hallituksen ja uskonnollisten fanaatikkojen välillä tapahtuneista julmuuksista, B. kiinnittää huomiota siihen, että Algerian hallituksen mukaan vuonna 1991 surmattiin 6388 ihmistä, joista 61 oli ulkomaalaisia, C. kiinnittää huomiota siihen, että näiden kolmen vuoden aikana, jolloin väkivaltaisuuksia on esiintynyt, on surmattu 59 lasta, D. on järkyttynyt 21. helmikuuta 1995 tapahtuneesta Serkadjin vankilakapinasta, jossa noin sata vankia ja neljä vartijaa sai surmansa, E. muistuttaa, että Berrouaghian vankilakapinassa marraskuussa 1994 kuoli sata henkeä, F. kiinnittää huomiota kahdeksan algerialaisen uskonnollisen fanaatikon pidättämiseen Belgiassa 2. maaliskuuta 1995 Belgian poliisin löydettyä aseita, räjähteitä ja väärennettyjä papereita, G. kiinnittää huomiota sotilaallisen islamilaisen järjestön Groupe Islamique Armén 4. maaliskuuta 1995 tekemiin uhkauksiin, jotka se uhkaa toteuttaa jos Belgian viranomaiset eivät vapauta pidätettyjä, 1. Tuomitsee kaikki murhista vastuussa olevat, joiden tekemiin murhiin liittyy usein hirvittävää kidutusta ja silpomista, ja valittaa, että uskontoa käytetään tekosyynä kauheiden rikosten tekemiseen; 2. Kiirehtii hallitusta järjestämään vankilakapinoiden ja niiden kukistamisen puolueettoman tutkinnan; 3. Korostaa, että Belgian yleistä järjestystä kohtaava uhka on tyypillinen esimerkki uskonnollisen fanaattisuuden innoittaman terrorismin aiheuttamista vaaroista Euroopassa; 4. Painottaa, että kyseisen uhkan takia EU:n poliisivoimien välinen yhteistyö on yhä tärkeämpää ja se tulisi toteuttaa kiireellisesti; 5. Painottaa, että Algerian tilanne ja sen asema EU:n tärkeänä kauppakumppanina osoittavat selvästi kiireellisen tarpeen Euroopan unionin yhteiselle ulko- ja turvallisuuspolitiikalle; 6. Painottaa, että Algeriassa tarvitaan neuvotteluratkaisua ja panee merkille, että yksi harvoista toivoa herättävistä seikoista on Algerian ulkoministeri Mohamed Salah Dembrin äskettäinen lausunto, jonka mukaan oppositiojohtajien tammikuussa 1995 Roomassa antamassa julistuksessa on myönteisiä aineksia; 7. Kehottaa puhemiestään välittämään tämän julkilausuman komissiolle, neuvostolle ja Algerian hallitukselle.
Virallinen lehti nro C 109 , 01/05/1995 s. 0165



B4-0691/95 Päätöslauselma Georgiassa pidetystä 17 ihmisen oikeudenkäynnistä - tapaus nro 7493810 Euroopan parlamentti, joka A. Ottaa huomioon tapauksen nro 7493810, jossa alempi oikeusaste antoi 17 vastaajalle - joiden syytteet vaihtelivat hajuvesitehtaaseen murtautumisesta aina murhaan asti -tuomiot, jotka vaihtelivat 2,5 vuoden vankeustuomiosta kahdelle syytetylle annettuun kuolemantuomioon, B. ottaa huomioon lukuisten ihmisoikeusjärjestöjen kertomukset, jotka sisältävät yksityiskohtaisia kuvauksia oikeudellisten menettelyiden ja oikeuden puolustukseen laiminlyönnistä sekä vastaajiin ja heidän omaisiinsa kohdistuneesta fyysisestä väkivallasta; ottaa huomioon, että Georgian valtio on tietoinen joistakin näistä tosiasioista ja se aikoo uudistaa oikeus- ja rangaistusjärjestelmänsä demokratian lisäämiseksi; C. ottaa huomioon kansainvälisen sopimuksen kansalaisoikeuksista ja poliittisista oikeuksista, etenkin sen 7 artiklan, 9 artiklan 2 kohdan ja 14 artiklan 3 kohdan b alakohdan, D. ottaa huomioon viimeisimmän mietintönsä maailman ihmisoikeustilanteesta; toistaa jälleen Euroopan unionin sitoumuksen kuolemantuomiorangaistuksen kieltämiseen tähtäävään periaatteeseen; ottaa huomioon myös Georgian lainsäädännön sisältämän säädöksen kuolemantuomion lykkäämismenettelystä; Euroopan parlamentti, joka 1. Huomauttaa, että Georgian osavaltio on ilmaissut aikomuksensa uudistaa oikeus- ja rangaistusjärjestelmäänsä tehdäkseen siitä aiempaa demokraattisemman, ja pyytää, että Euroopan unioni sekä ETY-järjestön jäsenvaltiot antavat teknistä tukea tälle Georgian ohjelmalle oikeus- ja rangaistusjärjestelmän muuttamiseksi; 2. Pyytää Georgian hallitusta varmistamaan, että muutoksenhakumenettely toimii moitteettomasti niin, että se tukee oikeutta puolustukseen ja yleensäkin ihmisoikeuksia; 3. Pyytää Petre Gelbakhianin ja Irakli Dokvadzen kuolemantuomiorangaistusten lieventämistä niiden periaatteiden mukaisesti, joita sovelletaan lähes kaikissa demokraattisissa valtioissa ympäri maailman ja etenkin Euroopan unionissa; 4. Kehottaa puhemiestään välittämään tämän päätöslauselman komissiolle, neuvostolle, Georgian hallitukselle ja ETY-järjestön pääsihteerille.
—

ottaa huomioon unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta 18. heinäkuuta 2018 annetun Euroopan parlamentin ja neuvoston asetuksen (EU, Euratom) 2018/1046 (2) ja erityisesti sen 68 ja 70 artiklan,
D.

ottaa huomioon, että hakemus koskee 206:ta työttömäksi jäänyttä työntekijää, jotka ovat lopettaneet työskentelynsä kuudessa yrityksessä (4) viiteajanjakson aikana ja jotka kaikki katsotaan tukikelpoisiksi edunsaajiksi; ottaa huomioon, että 180 työttömiksi jääneistä työntekijöistä on miehiä (87,4 prosenttia) ja 26 on naisia (12,6 prosenttia); ottaa huomioon, että 26 työttömiksi jääneistä työntekijöistä on alle 30-vuotiaita (12,6 prosenttia), 137 on 30–54-vuotiaita (66,5 prosenttia) ja 43 on yli 54-vuotiaita (20,9 prosenttia); ottaa huomioon, että työttömiksi jääneistä työntekijöistä 167:llä on enintään ylemmän perusasteen koulutus (81,1 prosenttia), kuudella on keskiasteen tai keskiasteen jälkeinen koulutus (2,9 prosenttia) ja 33:lla on korkea-asteen koulutus (16,0 prosenttia);
13.

panee tyytyväisenä merkille viraston ylemmän johdon jäsenten sukupuolten tasapainon, kun 3 jäsentä 6:sta (50 prosenttia) edustaa samaa sukupuolta ja koko henkilöstöstä 53 jäsentä 102:sta (51,96 prosenttia) on naisia: panee merkille keskuksen johtokunnan sukupuolijakauman ja toteaa, että 30 jäsentä 50:stä on naisia (60 prosenttia); pyytää komissiota ja jäsenvaltioita ottamaan huomioon, että on tärkeää huolehtia sukupuolten tasapuolisesta edustuksesta nimitettäessä jäseniä viraston johtokuntaan;
5.

muistuttaa, että EU:n virastojen tulevaisuutta käsittelevän tilintarkastustuomioistuimen erityiskertomuksen nro 22/2020 mukaan virastolla on käytännössä hyvin rajallinen itsemääräämisoikeus päätehtävässään, joka on maailmanlaajuisen satelliittinavigointijärjestelmän Galileon hyödyntäminen komission kanssa tehdyn valtuutussopimuksen nojalla; kehottaa komissiota tarkastelemaan uudelleen viraston itsemääräämisoikeutta erityisesti siltä osin kuin on kyse sen toimivallasta panna valtuutussopimus täytäntöön teollisuuskumppaneiden ja julkisen sektorin toimijoiden kanssa tehtyjen erinäisten monimutkaisten sopimusten avulla; kehottaa virastoa raportoimaan vastuuvapauden myöntävälle viranomaiselle tässä suhteessa tapahtuneesta kehityksestä;
3.

panee merkille, että virasto käyttää tiettyjä toimenpiteitä keskeisinä tulosindikaattoreina arvioidakseen toiminnallaan saatavaa lisäarvoa ja muita toimenpiteitä talousarvion hallinnoinnin parantamiseksi, kuten työohjelmien toteutuminen, maksumäärärahojen peruuttaminen ja välitysmahdollisuudet verkostoitumisen avulla; pitää myönteisenä, että virasto hyödyntää keskeistä tulosindikaattoria maksusitoumusmäärärahojen toteutumisen arvioinnissa, sillä tämä on aiempina vuosina ollut kriittinen seikka, josta tilintarkastustuomioistuin on johdonmukaisesti huomauttanut; panee merkille, että virasto on saavuttanut lähes kaikki tavoitteensa lukuun ottamatta osaa työohjelmasta, jota se ei pystynyt toteuttamaan pandemiasta matkustamiseen ja tapahtumien järjestämiseen aiheutuneiden seurausten vuoksi;
36.

korostaa, että on tärkeää lisätä viraston sisäisen toiminnan ja hallinnointimenettelyjen digitalisaatiota; korostaa, että viraston on jatkossakin toimittava tässä suhteessa ennakoivasti, jottei virastojen välille pääse missään tapauksessa syntymään digitaalista kuilua; kiinnittää kuitenkin huomiota siihen, että on toteutettava kaikki tarvittavat turvatoimet, jotta vältetään käsiteltyjen tietojen verkkoturvallisuuteen mahdollisesti kohdistuvat riskit;